b'\n_START_ARTICLE_\nScarlett Johansson\n_START_SECTION_\nZgodnje \xc5\xbeivljenje\n_START_PARAGRAPH_\nScarlett Ingrid Johansson se je rodila 22. novembra leta 1984 v New Yorkju, New York, Zdru\xc5\xbeene dr\xc5\xbeave Amerike o\xc4\x8detu Karstenu Johanssonu, arhitektu danskega porekla in mami Melanie Sloan, ki prihaja iz dru\xc5\xbeine A\xc5\xa1kenazi Judov iz Bronxa, sama pa je po poklicu producentka. Njen dedek je bil Ejner Johansson, scenarist in re\xc5\xbeiser. Njena star\xc5\xa1a sta se spoznala na Danskem, kjer je \xc5\xbeivela babica Scarlett Johansson, Dorothy, biv\xc5\xa1a knji\xc5\xbeni\xc4\x8darka in osnovno\xc5\xa1olska u\xc4\x8diteljica. Scarlett Johansson ima tudi starej\xc5\xa1o sestro Vanesso ki je igralka; starej\xc5\xa1ega brata Adriana; brata dvoj\xc4\x8dka Hunterja (ki se je pojavil v filmu Mladoletnici na begu s Scarlett Johansson); in polbrata Christiana iz o\xc4\x8detovega prej\xc5\xa1njega zakona._NEWLINE_Scarlett Johansson je odrasla v gospodinjstvu z \xc2\xbbmalo denarja\xc2\xab, ter mamo, ki je bila \xc2\xbbnora na filme.\xc2\xab Ona in njen brat dvoj\xc4\x8dek, Hunter, sta se \xc5\xa1olala na osnovni \xc5\xa1oli P.S. 41 v Greenwich Villageu. Scarlett Johansson se je za\xc4\x8dela u\xc4\x8diti igralstva leta 2002, ko se je \xc5\xa1olala na \xc5\xa1oli Professional Children\'s School v Manhattanu.\n_START_SECTION_\nPrve vloge\n_START_PARAGRAPH_\nScarlett Johansson je \xc5\xbee v otro\xc5\xa1tvu pri\xc4\x8dela z igranjem, saj jo je njena mama \xc5\xbee od malega vodila na razne avdicije. V starosti devet let se je pojavila v fantazijski komediji North kot h\xc4\x8derka Johna Ritterja. Po nekaj manj\xc5\xa1ih filmskih vlogah leta 1995 in sicer v filmih, kot so Utemeljeni sum kot h\xc4\x8derka Seana Conneryja in Kate Capshaw ter v filmu iz leta 1996, If Lucy Fell, je Scarlett Johansson dobila vlogo Amande v filmu Lise Krueger, Mladoletnici na begu. Za ta film je Scarlett Johansson prejela nagrado Independent Spirit Award za najbolj\xc5\xa1o glavno \xc5\xbeensko vlogo ter mnogo pohval s strani kritikov. Eden izmed kritikov je napisal: \xc2\xbbFilm zraste pri tebi, kar je velika zasluga o\xc4\x8darljivost \xe2\x80\xa6 Scarlett Johansson\xc2\xab, med tem ko je kritik za San Francisco Chronicle, Mick LaSalle, pohvalil njeno \xc2\xbbmirno avro\xc2\xab\xc2\xa0ter napovedal, da \xc2\xbb\xc4\x8de bo pri\xc5\xa1la skozi puberteto s to nemoteno avro, bo postala pomembna igralka.\xc2\xab_NEWLINE_Leta 1997 je imela Scarlett Johansson nekaj manj\xc5\xa1ih vlog v filmih, kot sta Sam doma 3 in Fall, je ponovno pritegnila pozornost kritikov leta 1998 z vlogo v filmu \xc5\xa0epetati konjem, ki ga je re\xc5\xbeiral Robert Redford. Za vlogo v tem filmu je prejela nominacijo za nagrado Chicago Film Critics Association Award za najbolj obetavnega novinca. Leta 1998 je od\xc5\xa1la tudi na avdicijo za glavno vlogo v filmu Past za star\xc5\xa1e, ki pa je ni dobila: vlogo dvoj\xc4\x8dic je kasneje odigrala Lindsay Lohan. Leta 1999 se je pojavila v filmu My Brother the Pig in filmu bratov Coen, Mo\xc5\xbe, ki ga ni bilo ter v videospotu za pesem Mandy Moore,\xc2\xa0\xc2\xbbCandy\xc2\xab. Kljub temu, da film ni zaslu\xc5\xbeil veliko, je Scarlett Johansson za svojo vlogo v filmu Svet duhov iz leta 2001 prejela mnogo pohval s strani kritikov, ki so ta nastop ozna\xc4\x8dili za njen \xc2\xbbpreboj\xc2\xab. V dobro so ji \xc5\xa1teli \xc2\xbbob\xc4\x8dutljivost in talent, ki je za njeno starost naravnost neverjeten,\xc2\xab dobila pa je tudi nagrado Chlotrudis za najbolj\xc5\xa1o stransko igralko in nagrado Toronto Film Critics Association Awards za najbolj\xc5\xa1o stransko igralko ter bila nominirana za nagrado Online Film Critics Society Award za najbolj\xc5\xa1o stransko igralko. Leta 2002 se je Scarlett Johansson poleg Davida Arquetteja pojavila v filmu Pajki napadajo.\n_START_SECTION_\nOdrasle vloge\n_START_PARAGRAPH_\nScarlett Johansson je prvo odraslo vlogo dobila, ko je igrala v filmu Sofie Coppola z naslovom Zgubljeno s prevodom, kjer je poleg Billa Murrayja igrala mlado \xc5\xbeensko po imenu Charlotte. Kritik Roger Ebert je Murrayja in Johanssonovo ter film sam pohvalil, ko je napisal, da je vse skupaj \xc2\xbbljubko in \xc5\xbealostno hkrati kot tudi zajedljivo in sme\xc5\xa1no.\xc2\xab O njenem nastopu je kritik napisal tudi, da \xc2\xbbpomirja in razvedri,\xc2\xab revija New York Times pa je objavila: \xc2\xbbV starosti 18 let igralka ne uide vlogam, kot so 25-letnice, kjer mora uporabiti svoj hripavi glas \xe2\x80\xa6 gd\xc4\x8d. Johansson v nastopanju sicer ni tako izvedena kot g. Murray, vendar je ga. Coppola ob\xc5\xa1la to in poudarila Charlotteino preprostost in radovednost kot glavni lastnosti njenega lika.\xc2\xab Scarlett Johansson si je s tem filmom prislu\xc5\xbeila nagrado BAFTA Award za najbolj\xc5\xa1o glavno igralko in nagrado Boston Society of Film Critics Award za najbolj\xc5\xa1o igralko ter bila nominirana za Zlati globus v kategoriji za \xc2\xbbnajbolj\xc5\xa1o igralko v muzikalu ali komi\xc4\x8dnem filmu\xc2\xab. S strani raznih organizacij filmskih kritikov je prejela \xc5\xa1e mnoge druge nagrade, vklju\xc4\x8dno z nagradami, kot so Broadcast Film Critics Association za najbolj\xc5\xa1o stransko igralko, Chicago Film Critics Association za najbolj\xc5\xa1o igralko, Phoenix Film Critics Society za najbolj\xc5\xa1o igralko in Chlotrudis Awards za najbolj\xc5\xa1o igralko._NEWLINE_Scarlett Johansson je dobila vlogo Griet v filmu Petra Webbra z naslovom Dekle z bisernim uhanom. Povedali so, da \xc2\xbbse je ob\xc4\x8dinstvo po\xc4\x8dutilo, kot da vohuni za trenutkom umetni\xc5\xa1kega navdiha, ko se slikar Vermeer odlo\xc4\x8di za naslov svoje slike,\xc2\xab\xc2\xa0je USA Today pohvalil Scarlett samo, saj naj bi imela \xc2\xbbdobro leto, ob\xc4\x8dinstvo pa bi jo moralo spoznati.\xc2\xab V svoji oceni filma je kritik za revijo the New Yorker, Anthony Lane napisal: \xc2\xbbKar Webberjev film ohranja \xc5\xbeiv, je vsa ta napetost \xe2\x80\xa6 in - najbolj od vsega - nastop Scarlett Johansson. Pogosto je brez besed, blizu zaslonu, vendar po\xc4\x8daka na napetost; to je v vsakem pogledu njen film, ne Vermeerjev.\xc2\xab Owen Gleiberman je za Entertainment Weekly pohvalil njen \xc2\xbbskorajda tih nastop\xc2\xab, kar je razlo\xc5\xbeil z besedami: \xc2\xbbPrepletanje izrazov na njenem obrazu ozna\xc4\x8dujejo strah, nevednost, radovednost in privla\xc4\x8dnost, kar je zelo dramati\xc4\x8dno.\xc2\xab Organizaciji Hollywood Foreign Press Association in British Academy of Film and Television Arts sta se strinjali, da bosta Johanessovo nominirali za nagrado Zlati globus za najbolj\xc5\xa1o igralko v dramskem filmu in za nagrado BAFTA Award za najbolj\xc5\xa1o glavno igralko. Nominirana je bila tudi za nagrade London Film Critics\' Circle za najbolj\xc5\xa1o igralko, Phoenix Film Critics Society za najbolj\xc5\xa1o igralko in British Independent Film Awards za najbolj\xc5\xa1o igralko._NEWLINE_Bila je povabljena, da se pridru\xc5\xbei organizaciji Academy of Motion Picture Arts and Sciences v juniju 2004. V istem letu je imela glasovno vlogo v animiranem filmu Spu\xc5\xbevak Robi kvadrohla\xc4\x8d in igrala v filmski upodobitvi romana Oscarja Wildea, Lady Windermere\'s Fan, z naslovom Zapeljivka poleg Helen Hunt in Toma Wilkinsona. Zapeljivka je zaslu\xc5\xbeila veliko denarja, hkrati pa dobivala v glavnem dobre ocene s strani kritikov. Film, ki je v Zdru\xc5\xbeenih dr\xc5\xbeavah Amerike iz\xc5\xa1el v omejeni izdaji, so opisali kot \xc2\xbbHollywoodsko nezakonitost, ki misli tudi na prilagajanje zaslonom\xc2\xab\xc2\xa0z \xc2\xbbbole\xc4\x8dim razkorakom med britanskimi igralci (Tom Wilkinson in Stephen Campbell Moore), ki so zadovoljni z Wildeovimi aforizami \xe2\x80\xa6 in ameri\xc4\x8dani, kot sta Helen Hunt in Scarlett Johansson, ki imajo le malo povezave z angle\xc5\xa1\xc4\x8dino v Wildeovem stilu.\xc2\xab Pojavila se je tudi v kriti\xc4\x8dno neuspe\xc5\xa1nem najstni\xc5\xa1kem filmu z naslovom Popolen u\xc4\x8dinek in v stranski vlogi poleg Topherja Gracea in Dennisa Quaida v bolje ocenjenem filmu V dobri dru\xc5\xbebi. Njen nastop v ju\xc5\xbeni drami, Ljubezenska pesem za Bobbyja Longa ji je prislu\xc5\xbeil \xc5\xbee tretjo nominacijo za Zlati globus v kategoriji za \xc2\xbbnajbolj\xc5\xa1o igralko v dramskem filmu\xc2\xab. Dobila je vlogo v filmu Misija nemogo\xc4\x8de 3, vendar naj bi jo zavrnila zaradi konfliktov z zvezdo filma, Tomom Cruiseom, kar pa sta v javnosti zanikala oba. V filmu jo je nadomestila Keri Russell.\n_START_SECTION_\n2005\xe2\x80\x932007\n_START_PARAGRAPH_\nV juliju leta 2005 je Scarlett Johansson nastopila z Ewanom McGregorjem v znanstveno fantasti\xc4\x8dnem filmu Michaela Bayja z naslovom Otok. V filmu je igrala Sarah Jordan in njen klon, Jordan Two Delta. Film je zaslu\xc5\xbeil zelo veliko denarja, hkrati pa je prejel me\xc5\xa1ane ocene s strani kritikov. V kontrastu je bila njena vloga Nole, ameri\xc5\xa1ke igralke, s katero je obseden Chris (Jonathan Rhys-Meyers) v drami Woodyja Allena, Zadnji udarec, ocenjena bolje. Revija New York Times je napisala: \xc2\xbbGd\xc4\x8d. Johansson in g. Rhys-Meyers sestavljata nekaj najbolj\xc5\xa1ega igranja, ki mu v filmih Woodyja Allena nismo bili pri\xc4\x8da \xc5\xbee dolgo \xc4\x8dasa, vendar jima uhaja \xc4\x8dustven odklop.\xc2\xab Mick LaSalle, ki pi\xc5\xa1e za San Francisco Chronicle, je napisal, da je Scarlett Johansson \xc2\xbbneke vrste \'elektrarna\' \xc5\xbee od samega za\xc4\x8detka svoje kariere,\xc2\xab\xc2\xa0ter da je bil njen nastop v tem filmu \xc2\xbbnaravnost presenetljiv.\xc2\xab Scarlett Johansson je prejela \xc5\xbee svojo \xc4\x8detrto nominacijo za nagrado Zlati globus, hkrati pa si je s tem filmom prislu\xc5\xbeila tudi nominacijo za nagrado Chicago Film Critics Association in sicer v kategoriji za \xc2\xbbnajbolj\xc5\xa1o stransko igralko\xc2\xab._NEWLINE_Ponovno se je v filmu Woodyja Allena leta 2006, ko je poleg Hugha Jackmana igrala v filmu Scoop. Med tem, ko je film u\xc5\xbeival v velikem zaslu\xc5\xbeku, je prejemal povpre\xc4\x8dne ocene s strani kritikov. Revija New York Times je film ozna\xc4\x8dila za \xc2\xbbne posebno sme\xc5\xa1nega, a vseeno nenavadno privla\xc4\x8dnega\xc2\xab, ter ga primerjal s filmom The Thin Man, za katerega je napisal: \xc2\xbbJohanssonova zagotovo ni nekak\xc5\xa1na Myrna Loy\xc2\xab, njen \xc2\xbbnastop je vsepovsod \xe2\x80\xa6 vendar na koncu deluje \xc5\xa1ele v tem filmu. G. Allen se zdi sre\xc4\x8den \xc5\xbee samo ob gledanju njenega nastopa, tako kot mi.\xc2\xab Revija New York je napisala: \xc2\xbbJohanessonova nima naravnega vzgona za igranje tak\xc5\xa1nih vlog, kot je na primer Nancy Drew\xc2\xab\xc2\xa0ampak \xc2\xbbje dovolj pametna, da ve, kaj potrebuje (kot mlaj\xc5\xa1a Diane Keaton), da se zbudi.\xc2\xab Revija USA Today je kritizirala \xc2\xbbnjeno dostavo Allenesqueove \xc4\x8drte\xc2\xab\xc2\xa0kot \xc2\xbbnerodno\xc2\xab\xc2\xa0in \xc2\xbbv\xc4\x8dasih se zdi, da ima \xc4\x8dez glavo igranja v sodelovanju z Allenom.\xc2\xab V istem letu se je Scarlett Johansson pojavila v filmu Briana De Palme z naslovom \xc4\x8crna dalija, ki so ga snemali v Los Angelesu in Bolgariji. Kasneje je Scarlett povedala, da je bila velika obo\xc5\xbeevalka re\xc5\xbeiserja De Palme in da si je zelo \xc5\xbeelela delati na filmu z njim, kljub temu, da se ji je zdelo, da je \xc2\xbbpsihi\xc4\x8dno neprimerna\xc2\xab\xc2\xa0za vlogo. Njen nastop so ocenili z me\xc5\xa1animi ocenami. Spletna stran CNN.com je napisala, da je Scarlett Johansson \xc2\xbbrazli\xc4\x8dnih ob\xc4\x8dutkov,\xc2\xab revija Kalamazoo Gazette pa je napisala, da je Johanssonova \xc2\xbbnapa\xc4\x8dna za to igralsko zasedbo.\xc2\xab_NEWLINE_Za tem se je Scarlett Johansson leta 2006 pojavila v trilerju Christopherja Nolana z naslovom Skrivnostna sled v stranski vlogi, kjer sta med drugim igrala tudi Hugh Jackman in Christian Bale. Nolan, ki je Johanssonovo opisal kot \xc2\xbbdvoumno \xe2\x80\xa6 vendar za\xc5\xa1\xc4\x8ditene kakovosti\xc2\xab, je dejal, da je bil \xc2\xbbzelo rezek,\xc2\xab\xc2\xa0glede tega, komu dati vlogo. Johanssonova pa je dejala, da je sodelovanje z Nolanom \xc2\xbbnaravnost obo\xc5\xbeevala,\xc2\xab\xc2\xa0saj je bil \xc2\xbbpresenetljivo osredoto\xc4\x8den, usmerjen in odgovoren, zares odgovoren glede nastopov v vsakem pogledu.\xc2\xab Film je prejel dobre ocene in zaslu\xc5\xbeil veliko denarja, priporo\xc4\x8dila pa ga je tudi revija Los Angeles Times kot \xc2\xbbodraslo, izzivalno delo.\xc2\xab Tudi v letu 2006 je Scarlett Johansson igrala v kratkem filmu, ki ga je re\xc5\xbeiral Bennett Miller in naj bi iz\xc5\xa1el za promocijo albuma Boba Dylana, Modern Times._NEWLINE_Leta 2007 je Scarlett Johansson dobila vlogo v filmu Varu\xc5\xa1kin dnevnik poleg Laure Linney. Film je bil tako dobi\xc4\x8dkonosen, kot tudi kriti\xc4\x8dno uspe\xc5\xa1en. Ocene, ki jih je Scarlett dobila za svoj nastop v filmu, so bile me\xc5\xa1ane: revija Variety je napisala, da bi bila \xc2\xbbdobra junakinja esejev,\xc2\xab med tem ko je revija The New Yorker kritizirala njen izgled, ki naj bi bil \xc2\xbbzgolj zmeden,\xc2\xab\xc2\xa0ko posku\xc5\xa1a \xc2\xbbdati material uresni\xc4\x8dljivosti svojemu \xc4\x8dustvenemu centru.\xc2\xab V svoji oceni filma je kritik za revijo San Francisco Chronicle, Mick LaSalle dejal: \xc2\xbbNekaj bole\xc4\x8dega je ob gledanju Scarlett Johansson, ki izgleda, kot da nikoli ne bi imela neodlo\xc4\x8denega trenutka v svojem \xc5\xbeivljenju ob boju, ki se zdi neu\xc4\x8dinkovit.\xc2\xab\n_START_SECTION_\n2008 - danes\n_START_PARAGRAPH_\nZ letom 2008 je Scarlett Johansson do\xc5\xbeivela preobrat s strani ocen kritikov, ki ocenjujejo njene nastope. Poleg igralcev Natalie Portman in Erica Bane je igrala v filmu Druga sestra Boleyn, ki je v glavnem prejemal me\xc5\xa1ane ocene s strani kritikov. Kritik za revijo Rolling Stone, Pete Travers je film kritiziral zaradi \xc2\xbbzgre\xc5\xa1enega pogleda na to, kdo je dober in kdo slab,\xc2\xab\xc2\xa0vendar je pohvalil tako Johanssonovo kot Portmanovo z besedami: \xc2\xbbNatalie Portman in Scarlett Johansson je Boleynovi sestri uspelo upodobiti kot pametni in hkrati tudi duhoviti ter privla\xc4\x8dni, kar je te\xc5\xbeko postaviti v \xc4\x8das \xc5\xa1estnajsega stoletja.\xc2\xab Revija Variety je igralsko zasedbo filma opisala kot \xc2\xbbskorajda brezhibno \xe2\x80\xa6 na vrhu te igre,\xc2\xab\xc2\xa0ter navedla, da je \xc2\xbbtiha Mary Scarlett Johansson \xe2\x80\xa6 kot slika \xc4\x8dustvenega centra, njena ljubezenska zgodba s konfliktom monarha obuja le prave ob\xc4\x8dutke.\xc2\xab_NEWLINE_Tretji film, posnet v sodelovanju z Woodyjem Allenom, film Ljubezen v Barceloni, je snemala v \xc5\xa0paniji. V njem sta igrala tudi Javier Bardem in Pen\xc3\xa9lope Cruz. Film je bil eden izmed najbolj dobi\xc4\x8dkonosnih filmov Woodyja Allena, pojavil pa se je tudi na vrhu mnogih seznamov po uspe\xc5\xa1nosti filmov leta 2008. Film je v glavnem prejemal pozitivne kritike, njena sodelavka Pen\xc3\xa9lope Cruz pa si je s filmom prislu\xc5\xbeila \xc5\xa1tevilne nagrade, vklju\xc4\x8dno z Oskarjem za najbolj\xc5\xa1o stransko igralko. Scarlett Johansson je bila opisana kot \xc2\xbbodprta in voljna\xc2\xab, dejali pa so tudi, da \xc2\xbbslu\xc5\xbei kot lep kontrast k ostalim igralcem.\xc2\xab_NEWLINE_Scarlett Johansson je imela manj\xc5\xa1o stransko vlogo kot Silken Floss, zaveznica podjetja The Octopus Samuela L. Jacksona v komi\xc4\x8dni filmski upodobitvi Franka Millerja, The Spirit. Film so opisali kot \xc2\xbbfilm dobrega izgleda z nerodnim ravnovesjem celuloze in samozavedanja\xc2\xab ter kot \xc2\xbbstil brez snovi, stil vrtenja v nesmiselnost,\xc2\xab film sam pa je dobil bolj borne ocene s strani kritikov._NEWLINE_Leta 2009 je Scarlett Johansson dobila vlogo Anne, u\xc4\x8diteljice joge v filmu Mu pa\xc4\x8d ni do tebe poleg igralcev, kot so Jennifer Aniston, Jennifer Connelly, Bradley Cooper, Drew Barrymore, Justin Long, Ben Affleck, Ginnifer Goodwin in Kevin Connolly. Film je zaslu\xc5\xbeil veliko denarja, vendar prejel v glavnem negativne ocene s strani kritikov. Revija San Francisco Chronicle je film opisal kot \xc2\xbbnikoli slab, ampak nikoli dober\xc2\xab, o Scarlett Johansson pa je napisal, da je \xc2\xbbpostala spretna igralka v komedijah\xc2\xab. Revija Los Angeles Times je film ozna\xc4\x8dila za \xc2\xbbneromanti\xc4\x8dno romanti\xc4\x8dno komedijo\xc2\xab\xc2\xa0ter navedla, da ima prizor, v katerem se Scarlett Johansson pojavi v dru\xc5\xbebi Jennifer Connelly in Bradleyja Cooperja \xc2\xbbve\xc4\x8d mesa, kot ostali\xc2\xab\xc2\xa0in da je to \xc2\xbbeden izmed bolj\xc5\xa1ih [prizorov]\xc2\xab. Revija Baltimore Sun je film kritizirala zaradi \xc2\xbbpomanjkljive spontanosti, med tem, ko igralci posku\xc5\xa1ajo ostati resni,\xc2\xab\xc2\xa0vendar je pohvalil Scarlett, saj \xc2\xbbse vidi, da ne potrebuje Woodyja Allena za to, da je sme\xc5\xa1na.\xc2\xab_NEWLINE_Marca 2009 je Scarlett Johansson podpisala pogodbo za igranje Black Widow v filmu Iron Man 2, potem ko so Emily Blunt prisilili k temu, da je opustila vlogo. Film, ki je iz\xc5\xa1el maja 2010, je re\xc5\xbeiral Jon Favreau, v njem pa igrajo tudi Robert Downey, Jr., Gwyneth Paltrow, Don Cheadle, Mickey Rourke, Samuel L. Jackson in Sam Rockwell. Po pojavu na prireditvi Comic-Con v San Diegu, Kalifornija 26. julija 2009, se je Johanssonova \xc5\xa1alila o avdiciji za film, saj naj bi zajemala \xc2\xbbnekaj ovinkov,\xc2\xab\xc2\xa0Favreau pa je njen nastop opisal kot: \xc2\xbbVse pretepanje in elektronika je njeno delo. Za ta film je delala zelo trdo in to se poka\xc5\xbee tudi na ekranu.\xc2\xab_NEWLINE_Leta 2009 se je Scarlett Johansson kot Catherine pojavila v Broadwayski dramati\xc4\x8dni gledali\xc5\xa1ki igri z naslovom A View From the Bridge, ki jo je napisal Arthur Miller, re\xc5\xbeiral pa Gregory Mosher. Poleg nje je igral tudi Liev Schreiber._NEWLINE_Scarlett Johansson se je pojavila na kampanji za znamke Calvin Klein, L\'Oreal in Louis Vuitton. Na prireditvi Metropolitan Museum of Art se je zgodaj leta 2009 pojavila z Domenicom Dolcem in Stefanom Gabbano, kjer je oznanila, da je novi obraz kolekcije li\xc4\x8dil Dolce and Gabbana. Da bi promovirala linijo, se je 31. julija 2009 osebno pojavila v trgovini Selfridges v Londonu.\n_START_SECTION_\nGlasbena kariera\n_START_PARAGRAPH_\nLeta 2005 je Scarlett Johansson dobila vlogo Marie v igri Andrewa Lloyda Webberja iz teatra West End, in sicer v gledali\xc5\xa1ki igri Moje pesmi, moje sanje, kljub temu pa je vloga na koncu pre\xc5\xa1la k novinki Connie Fisher potem, ko je slednja zmagala na BBC-jevi oddaji How Do You Solve a Problem Like Maria?. Scarlett Johansson je zapela pesem\xc2\xa0\xc2\xbbSummertime\xc2\xab\xc2\xa0iz glasbenega albuma Unexpected Dreams - Songs from the Stars, neprofitnega albuma, kjer so peli Hollywoodski igralci. Album je iz\xc5\xa1el 8. maja 2006. Za oddajo Coachella Reunion Show je aprila 2007 v Indiu, Kalifornija nastopila z The Jesus And Mary Chain._NEWLINE_Leta 2007 je igrala glavno \xc5\xbeensko vlogo v videospotu za pesem Justina Timberlakea,\xc2\xa0\xc2\xbbWhat Goes Around.../...Comes Around,\xc2\xab\xc2\xa0ki je bila avgusta tistega leta nominirana za videospot leta na podelitvi nagrad MTV Video Music Awards. Videospot je spro\xc5\xbeil govorice o domnevni romanci med Timberlakeom in Johanssonovo._NEWLINE_V poletju leta 2007 je Scarlett Johansson pre\xc5\xbeivela mesec dni v Mauriceu, Louisiana, kjer je snemala album v studiu Dockside Studio, v pode\xc5\xbeelnem kompleksu. Album, ki je vseboval eno originalno pesem in deset verzij pesmi Toma Waitsa, je produciral Dave Sitek iz TV on the Radio, v njem pa so peli tudi David Bowie, \xc4\x8dlani glasbene skupine Yeah Yeah Yeahs in banda Celebration. Album je iz\xc5\xa1el 20. maja 2008 in nosil naslov Anywhere I Lay My Head. Ocene albuma so bile s strani kritikov me\xc5\xa1ane. Revija Rolling Stone je napisala: \xc2\xbbNjen glas je brez kak\xc5\xa1nih posebnosti in v\xc4\x8dasih zaradi smole celo nestalen. Scarlett Johansson je medla Marylin Monroe, izgubi se v zvo\xc4\x8dni megli.\xc2\xab V nasprotju od te ocene so nekateri kritiki menili, da je album \xc2\xbbpresenetljivo dober\xc2\xab, da vsebuje \xc2\xbbpogumen ekscentri\xc4\x8dna izbor\xc2\xab, in da je album \xc2\xbbbrilijanten\xc2\xab\xc2\xa0s pridihom \xc2\xbbstra\xc5\xa1ljive \xc4\x8darovnije.\xc2\xab Album sam je bil imenovan za \xc2\xbb23. najbolj\xc5\xa1i album iz leta 2008\xc2\xab\xc2\xa0po mnenju revije NME, dosegel prvo mesto na lestvici Top Heatseekers revije Billboard in 126. mesto na lestvici Billboard 200. O svojem albumu je Scarlett Johansson povedala: \xc2\xbbImela sem to zlato prilo\xc5\xbenost za snemanje, vendar sem menila, da bo album po vsej verjetnosti standardi, saj sama nisem tekstopiska. Sem pevka.\xc2\xab Scarlett Johansson je dejala, da je za snemanje \xc2\xbb\xc5\xbeelela imeti prostor in biti v oddaljenem kraju, kjer bi lahko bili mi sami in nas ne bi skrbelo, da nas bo kdo zmotil.\xc2\xab Scarlett Johansson je v intervjuju povedala tudi, da je pesmi Toma Waitsa za\xc4\x8dela poslu\xc5\xa1ati, ko je bila stara enajst ali dvanajst let. O Tomu Waitsu je dejala tudi, da so \xc2\xbbnjegove melodije tako lepe, njegov glas tako raznolik, sama pa sem imela svoj na\xc4\x8din ukvarjanja s pesmi Toma Waitsa.\xc2\xab V decembru leta 2008 je MTV poro\xc4\x8dal, da namerava Scarlett Johansson posneti nadaljevanje albuma Anywhere I Lay My Head z albumom glasbe vseh zvrsti, saj je povedala: \xc2\xbbMislim, da to ne zajema vse projekte, ki jih moram narediti. Menim, da sem samo naredila nekaj za svojo prihodnost.\xc2\xab_NEWLINE_Leta 2009 je Scarlett Johansson kot soundtrack za film Mu pa\xc4\x8d ni do tebe posnela pesem Jeffa Buckleyja,\xc2\xa0\xc2\xbbLast Goodbye\xc2\xab. Scarlett Johansson je posnela tudi album s pevcem in tekstopiscem Peteom Yornom, ki je nosil naslov Break Up. Album je iz\xc5\xa1el 8. septembra 2008, navdihnil pa ga je duet Sergea Gainsbourga z Brigitte Bardot.\n_START_SECTION_\nZasebno \xc5\xbeivljenje\n_START_PARAGRAPH_\nScarlett Johansson redko govori o svojem zasebnem \xc5\xbeivljenju z novinarji, saj pravi, da \xc2\xbbje bolj prijetno, \xc4\x8de nih\xc4\x8de ne pozna tvojih zadev.\xc2\xab Njen biv\xc5\xa1i fant in \xc4\x8dlan glasbene skupine, imenovane Steel Train, Jack Antonoff, je napisal pesem, posve\xc4\x8deno njej, ki jo je naslovil kot \xc2\xbbBetter Love.\xc2\xab Povezana je bila s \xc5\xa1tevilnimi znanimi mo\xc5\xa1kimi, kot so Benicio del Toro, Jared Leto, Justin Timberlake in njen sodelavec iz filma \xc4\x8crna dalija, Josh Hartnett, med tem ko je Scarlett Johansson zanikala razmerje z del Torom. Johanssonova in Hartnett sta hodila pribli\xc5\xbeno dve leti, dokler se razmerje ni kon\xc4\x8dalo leta 2006. Hartnett je kot razlog za razhod navedel njuni prenatrpani \xc5\xbeivljenji._NEWLINE_S kanadskim igralcem Ryanom Reynoldsom je za\xc4\x8dela hoditi leta 2007, 5. maja 2008 pa sta potrdila zaroko. 27. septembra 2008 se je par poro\xc4\x8dil s tihim obredom na otoku Vancouver Island v Tofinu, Britanska Kolumbija. Scarlett Johansson je prej izrazila zaskrbljenost zaradi mo\xc5\xbenih konfliktov zaradi njunih razli\xc4\x8dnih zna\xc4\x8dajev, kot pojem monogamije. Kakorkoli, povedala je, da v nasprotju s splo\xc5\xa1nimi prepri\xc4\x8danji \xe2\x80\xa6 nisem promiskuitetna." Dejala je tudi, da \xc2\xbbzelo trdo delam\xc2\xab, ko se ji zdi, da bo razmerje \xc2\xbbdelovalo v monogamnem na\xc4\x8din\xc2\xab. Scarlett Johansson se dvakrat na leto testira za HIV, kar je komentirala: \xc2\xbbTo je del tega, da si dostojen \xc4\x8dlovek\xc2\xab\xc2\xa0in da se ji zdi \xc2\xbbnaravnost nagnusno, \xc4\x8de ljudje tega ne naredijo. To je tako neodgovorno.\xc2\xab 14. decembra 2010 sta se Scarlett in Ryan raz\xc5\xa1la in 1. julija 2011 sta se dokon\xc4\x8dno lo\xc4\x8dila._NEWLINE_Po lo\xc4\x8ditvi od Ryana je Scarlett za kratek \xc4\x8das hodila s Seanom Pennom. Po njunem razhodu junija 2011 je Scarlett hodila z Natom Naylorjem za leto in pol. Par se je raz\xc5\xa1el oktobra 2012._NEWLINE_Novembra 2012 je za\xc4\x8dela Scarlett hoditi s francozom Romainom Dauriacom, ki je lastnik neodvisne ogla\xc5\xa1evalne agencije. Septembra 2013 je bilo objavljeno, da sta se zaro\xc4\x8dila. 4. septembra 2014 je njen predstavnik potrdil, da je Scarlett rodila h\xc4\x8derko, Rose Dorothy. Scarlett in Romain sta se poro\xc4\x8dila 1. oktobra 2014 v Philipsburgu, Montana_NEWLINE_Scarlett Johansson je kritizirala Hollywood in javnost, ker naj bi promovirala motnje prehranjevanja pri \xc5\xbeenskah in nezdrave diete. Dejala je: \xc2\xbbBiti ultra-suh sploh ne pomeni biti privla\xc4\x8den! \xc5\xbdensk ne bi smeli prisiliti v to, da gledajo nerealne in nezdrave podobe teles, ki jih promovira javnost.\xc2\xab_NEWLINE_Scarlett Johansson je bila ozna\xc4\x8dena za sodobni seks simbol in redno se pojavlja na seznamih najprivla\xc4\x8dnej\xc5\xa1ih \xc5\xbeensk na svetu. Leta 2006 se je gola pojavila na naslovnici mar\xc4\x8devskega izzida revije Vanity Fair poleg igralke Keire Knightley in modnega oblikovalca Toma Forda. Revija Maxim jo je leta 2006 imenovala za \xc5\xa1esto najprivla\xc4\x8dnej\xc5\xa1o \xc5\xbeensko na njihovi lestvici Hot 100 Issue; za tretjo leta 2007; in za drugo leta 2008. Novembra 2006 je bila imenovana za \xc2\xbbnajbolj privla\xc4\x8dno \xc5\xbeive\xc4\x8do \xc5\xbeensko\xc2\xab\xc2\xa0s strani revije Esquire. Februarja 2007 jo je revija Playboy imenovala za \xc2\xbbnajprivla\xc4\x8dnej\xc5\xa1o slavno osebnost leta\xc2\xab. Med snemanjem filma Zadnji udarec je Woody Allen Scarlett Johansson opisal kot \xc2\xbbzelo privla\xc4\x8dno,\xc2\xab\xc2\xa0hkrati pa dejal, da je odkril, da je \xc2\xbbzelo te\xc5\xbeko biti duhovit ob privla\xc4\x8dni, lepi, mladi \xc5\xbeenski, ki je \xc5\xa1e bolj duhovita od tebe.\xc2\xab_NEWLINE_Glede na verska prepri\xc4\x8danja je Scarlett Johansson sebe opisala kot judinjo, ko je govorila o Woodyju Allenu. Dejala je: \xc2\xbbNaravnost obo\xc5\xbeujem Woodyja. Imava tako veliko skupnega: oba sva juda iz New Yorka, ki imata zelo lahkotna razmerja.\xc2\xab Praznuje \xc2\xbbmalo obojega,\xc2\xab\xc2\xa0bo\xc5\xbei\xc4\x8d in hanuko. Pravi, da pa ji ni v\xc5\xa1e\xc4\x8d, \xc4\x8de se slavna osebnost zahvali Bogu ali Jezusu v svojih zahvalnih govorih._NEWLINE_Scarlett Johansson je globalna administratorka agencije Oxfam. Marca 2008 ji je britanski temelji ponudnik pla\xc4\x8dal 20,000 \xc2\xa3 preko spletne strani eBay, da bi koristil organizaciji Oxfam, s \xc4\x8dimer si je prislu\xc5\xbeil zastonj obisk frizerskega in kozmeti\xc4\x8dnega salona, par vstopnic in obisk premiere filma Mu pa\xc4\x8d ni do tebe s Scarlett Johansson.\n_START_SECTION_\nPoliti\xc4\x8dno zagovorni\xc5\xa1tvo\n_START_PARAGRAPH_\nScarlett Johansson je \xc4\x8dlanica demokrati\xc4\x8dne stranke in je promovirala za politike, kot je John Kerry v volitvah leta 2004. O predsedniku Georgeu W. Bushu je dejala: \xc2\xbbSem razo\xc4\x8darana. Mislim, da je razo\xc4\x8daral velik odstotek prebivalstva.\xc2\xab Scarlett Johansson je promovirala Baracka Obamo, vklju\xc4\x8dno s pojavom v Iowi 2. januarja leta 2008, kjer so bila njena prizadevanja usmerjena v manj\xc5\xa1e skupine mlaj\xc5\xa1ih volivcev in pojavom na Cornell College. Pojavila se je tudi v srednji \xc5\xa1oli Central High School v St. Paulu in v Minnesoti na Super Tuesday. Leta 2008 se je pojavila v videospotu za glasbeno skupino Black Eyed Peas in sicer za pesem Will.i.ama,\xc2\xa0\xc2\xbbYes We Can\xc2\xab, ki ga je re\xc5\xbeiral Jesse Dylan, pesem samo pa je navdihnil govor Baracka Obame na prireditvi 2008 New Hampshire primary. Poleg svojega politi\xc4\x8dnega zagovarjanja, Scarlett Johansson sodeluje tudi v dru\xc5\xbebenem zagovarjanja kot del kampanje za boj proti rev\xc5\xa1\xc4\x8dini, ONE, ki jo je organiziral Bono, glavni pevec skupine U2.'